સુરતના ગોડાદરા વિસ્તારમાં રવિવારે રાત્રે ગુમ થયેલી સાડા ત્રણ વર્ષની બાળકીની હત્યા કરાયેલી લાશ મળી આવતા ચકચાર મચી ગઇ છે. નવાઇની વાત એ છે કે પોલીસે બનાવેલી 110ટીમ આખા વિસ્તારમાં બાળકીને શોધવા ખુંદી વળી હતી પણ બાળકીની લાશ નીચે રહેતા એક યુવાનના રૂમમાંથી મળી આવી હતી. પરિવારને 20 વર્ષના એક યુવાન પર શંકા છે જે ફરાર છે. બાળકી પર બળાત્કાર થયો છે કે કેમ તે એફએસએલના રિપોર્ટ પછી ખબર પડશે એમ પોલીસનું કહેવું છે. બાળકીના લાશ કોથળીમાં પેક કરેલી મળી હતી અને ગળું દબાવીને હત્યા કરવામાં આવી હોવાનું પોલીસે કહ્યું છે.